  Анжелика Тихонова корреспондент Удмуртиын  «Мужское певческое братство» калыккуспо музыкально-патриотической фестивале но VIII-тӥ усьтэм огъяросси вожвылъяськонэ куриськонъёсты кутыны кутскизы. Со сярысь Калык творчествоя элькун юртлэн «ВКонтакте» мерлыко вотэсысь огиназ ивортэмын. Туэ фестиваль Азьмуртлэн фондысьтыз грант утӥз но Быдӟым Атыкай ожын Вормонлы 75 ар тырмонлы сӥземын луоз Фестиваль воргоронъёс пӧлын кырӟан сямез утён, вордӥськем шаердэ гажан пыӵатон, Россиысь но матысь кунъёсысь воргоронъёслэн, егитъёслэн но пиналъёслэн коллективъёсынызы кивалтӥсьёсты огазеян, выль ужан амалъёс утчан, муниципал но кун ёзэсъёслэсь, мер огазеяськонъёслэсь саклыксэс кыскон понна радъяське. «Мужское певческое братство» фестивале воргоронъёслэн но егитъёслэн хоръёссы но кырӟанъя ансамбльёссы, пиослэн ансамбльёссы но хоръёссы пырисько. Пыриськон понна куриськонъёсты 28-тӥ толсурозь rdnt-nt@mail.ru электрон почтае келяно. Куронъёсын  тодматскыны луэ. Тегъёс: Лулчеберет Ижкар Удмуртия Россия фестиваль вожвылъяськон кырӟан крезьгур  